



Ανακοίνωση Υττ. Παιδείαο για την σχολική γρονιά 2012-2013 

Το Υπουργείο Παιδείας μέσα στο πλαίσιο λιτότητας και προσπά¬ 
θειας διάσωσης της χώρας, έλαβε οριμένα μέτρα, ώστε να βοηθήσει και 
αυτό στην ανάκαμψη της οικονομίας. Αποφασίστηκε ,λοιπόν, μείωση δα¬ 
πανών περίπου στο 1/3 του προϋπολογισμού, που θα έχει ως αποτέλε¬ 
σμα ορισμένες ελλείψεις. Παρακαλούνται μαθητές-γονείς-δασκάλοι να 
δείξουν κατανόηση και να μεριμνήσουν όσο μπορούν οι ίδιοι για τις ανάγ¬ 
κες τους. Καλό θα ήταν οι μαθητές να έρχονται χοντρά ντυμένοι κατά τη 
διάρκεια του χειμώνα και να κουβαλούν κι από μια ξυλόσομπα, λόγω πι¬ 
θανής έλλειψης πετρελαίου. Επίσης, προβλέπεται έλλειψη σε χαρτί, βι¬ 
βλία και αδυναμία πληρωμής ρεύματος και επειδή εμείς δεν βρήκαμε 
λύση, ας χρησιμοποιήσει ο καθένας την φαντασία του και να φροντίσει 
για τα παραπάνω. Ακόμα, αν θέλει κάποιος να χρησιμοποιήσει τις σχο¬ 
λικές τουαλέτες να μην παραλείψει να φέρει κωλόχαρτο. Τέλος, μια θερμή 
παράκληση στους καθηγητές να επιδείξουν καλή θέληση και επαγγελ¬ 
ματισμό και να διδάξουν τις διπλές ώρες απ’ αυτές που πληρώνονται, 
λόγω εκτεταμένης έλλειψης και στο εκπαιδευτικό προσωπικό. 

Με εκτίμηση οι, 
Υπουργός Κ. Αρβανιτόπουλος 
Υφυπουργός Θ. Π. Παπαθεοδώρου 


Η παραπάνω ανακοίνωση μπορεί 
να είναι ψεύτικη, αλλά η κατά¬ 
σταση που περιγράφει είναι η 
πραγματικότητα που μας επιβάλ¬ 
λεται. Το κράτος, όπως και σε 
κάθε άλλο τομέα(εργασία,υγεία 
κ.λ.π.), έχει κάνει τεράστιες μει¬ 
ώσεις και στην εκπαίδευση, υπο¬ 
βαθμίζοντας ακόμη ένα κοινωνικό 
αγαθό, όπως αυτό της παιδείας, 
και μαζί με αυτό την αξιοπρέπεια 
των μαθητών. Γενικότερα, η τα¬ 


κτική του συστήματος μετατρέπει 
βήμα-βήμα την εκπαίδευση σε 
προνόμιο των λίγων. Δίνει πρωτα¬ 
γωνιστικό ρόλο στα φροντιστήρια 
και κάνει όλο και πιό δύσκολη την 
πρόσβαση στην τριτοβάθμια εκ¬ 
παίδευση, η οποία ιδιαίτερα μετά 
το περσινό νομοσχέδιο αφήνεται 
στα χέρια των επιχειρήσεων και 
σταθερά ιδιωτικοποιείται. Μάλι¬ 
στα από το 2013 με την εφαρμογή 
του σχεδίου «Αθηνά» θα κλείσουν 




ή θα συγχωνευθούν πάνω από 
150 σχολές και αρκετά σχολεία. 

Η επίθεση της εξουσίας στην εκ¬ 
παίδευση είναι μόνο ένα από τα 
μέτωπα του πολέμου συμφερόν¬ 
των ανάμεσα σε εκμεταλευτές και 
εκμεταλευόμενους. Ένα άλλο μέ¬ 
τωπο που δέχεται επίθεση και 
είναι άμεσα συνδεδεμένο με την 
καθημερινότητα και την ζωή των 
μαθητών είναι αυτό της εργασίας. 
Ο καθένας μπορεί να αντιληφθεί 
ρίχνοντας μια ματιά στην οικογέ- 
νειά του, ότι οι γονείς του μπορεί 
να είναι άνεργοι ή απλήρωτοι για 
καιρό, και να δυσκολεύονται να 
πληρώσουν λογαριασμούς, χαρά¬ 
τσια, φροντιστήρια, βιβλία μέχρι 
και να εξασφαλίσουν τα προς το 
ζην. Προβλήματα τα οποία θα 
κληθούν να αντιμετωπίσουν 
αύριο και οι απόφοιτοι λυκείου ή 
οιπτυχιούχοι. 



Είναι ανάγκη να συνειδητοποι¬ 
ήσουμε την κατάσταση που επι¬ 
κρατεί, να αποβάλλουμε από 
πάνω μας τον ατομισμό και τις 
ψευδαισθήσεις της κοινωνικής 
ανέλιξης και να καταλάβουμε οτι 
βρισκόμαστε όλοι στην ίδια θέση. 
Οι αγώνες μας θα έχουν αποτέλε¬ 
σμα μόνο αν είναι συλλογικοί. 
Ταυτόχρονα, ανάγκη είναι οι μα¬ 
θητές να μην αναθέτουν τη λύση 
των προβλημάτων τους σε άλ¬ 
λους, αλλά να δημιουργήσουν 
δικές τους διαδικασίες έξω από 
τους υπάρχοντες θεσμούς(δεκα- 
πενταμελή,κόμματα κ.λ.π.). Προ¬ 
τείνουμε στους μαθητές να 
δημιουργήσουν αυτοοργανωμέ- 
νες συνελεύσεις, όπου ο λόγος 
όλων θα έχει την ίδια βαρύτητα 
και να προχωρήσουν σε καταλή¬ 
ψεις. Ακόμη, να συμμετάσχουν σε 
διαδηλώσεις(κατεβαίνοντας με 
τους δικούς τους όρους και όχι με 
σχήματα που θέλουν να τους κα¬ 
πελώσουν) και να συνδέσουν τον 
αγώνα τους με αυτόν των εργαζο¬ 
μένων, απαιτώντας έτσι αυτά που 
τους χρωστάνε. 

Ομάδα Αντιεξουσιαστών Πετρούπολης 












